Kanjeng Gusti Pangéran Adipati Arya Mangkunagara I (dipuncekak Mangkunagara I) utawi Pangéran Sambernyawa utawi Radèn Mas Said (miyos ing Kartasura, 7 April 1725 – séda ing Surakarta, 28 Dhésèmber 1795 kanthi yuswa 70 taun) inggih punika raja lan pangadeg kraton Mangkunagaran. Ramanipun asma Pangeran Arya Mangkunagara Kartasura lan ibunipun R.A. Wulan. Jejuluk Pangeran Sambernyawa dipunparingaken déning Nicolaas Hartingh, gubernur VOC, amargi wonten ing paprangan RM. Said tansah mimpang lan adamel pepati tumrap mengsah-mengsahipun. Mangkunagara I daup kaliyan satunggaling tani Rubiyah, ingkang misuwur kanthi jejuluk ""Matah Ati"". Mangkunagara I maréntah wewengkon Kadaung, Matesih, Honggobayan, Sembuyan, Gunungkidul, Pajang sisih lèr lan Kedu. Panjenenganipun mengku praja 40 taun, lan séda ing tanggal 28 Dhésèmber 1795